Kalninė austėja

Kalninė austėja (Jasione montana) – katilėlinių (Campanulaceae) šeimos dekoratyvinis, vaistinis augalas.

Dvimetis, 20-50 cm aukščio žolinis augalas, paplitęs sausose pievose, pušynuose, dirvonuose. Stiebas status, mažai šakotas, plaukuotas. Lapai aštrūs, lancetiniai, bekočiai. Žydi birželio-rugpjūčio mėnesiais smulkiais, melsvais žiedeliais, stiebo viršūnėje susitelkusiais į apvalias galvutes. Žiedynus gaubia kiaušiniški, užaštrinti lapeliai. Vaisius – apvali dėžutė.

Kalninė austėja turi flavonoidų, inulino ir kt. veikliųjų medžiagų.

Kategorija:Katilėliniai
Kategorija:Vaistiniai augalai